
[bookmark: _Toc436902525][bookmark: _Toc238121152]Præambel
Denne rammeaftale vedrører levering af individuel psykologbehandling med fysisk fremmøde til unge mellem 18-24 år med let til moderat angst og depression. Rammeaftalen er indgået efter udbudslovens § 80, stk. 1, idet der ved det forudgående offentlige udbud 425330-2026 ikke blev modtaget tilbud. 
Kontrakten med bilag fastlægger Parternes indbyrdes rettigheder og forpligtelser i forbindelse med Kundens indkøb af de af Rammeaftaleomfattede ydelser hos Leverandøren.
Nærværende kontrakt indgås på baggrund af Sundhedslovens § 73.
Formålet med rammeaftalen er at sikre de omhandlende borgere psykologbehandling inden for de til enhver tid gældende tidsfrister for behandlingsretten.
Formålet med kontrakten er at sikre de borgere rettidig behandling, som Kunden ikke selv kan tilbyde undersøgelse eller behandling inden for 30 dage, efter henvisning er modtaget i den regionale behandlingsklinik.
Det skal bemærkes, at regionen, samtidigt med indgåelsen af denne rammeaftale, har indgået rammeaftaler med andre leverandører af tilsvarende ydelser.
Af Kontraktbilag 2 Tilbudsblanket og Delaftaler fremgår den samlede oversigt over delaftaler med opgørelse over antallet af leverandører for hver delaftale. 
[bookmark: _Toc436902526][bookmark: _Toc238121153]Kontraktens Parter
[bookmark: _Toc238121154]Kunden
Ved Kunden forstås
v/ Region Hovedstaden
Kongens Vænge 2
3400 Hillerød
CVR-nr. 29190623
eller
v/Region Sjælland
Regionshuset
Alléen 15
4180 Sorø
CVR-nr 29190658

Kontraktansvarlige
	Kontaktperson:
	Specialkonsulent Anastasia Bergmeier

	Direkte nr.:
	+45 2335-8498

	E-mail:
	anders.kristian.holck@regionh.dk



	Kontaktperson:
	Category Manager Peter Glüsing

	Tlf. nr.:
	+45 21 68 87 03

	E-mail:
	peter.gluesing@regionh.dk



[bookmark: _Hlk238115033]Driftsansvarlige
	Kontaktperson:
	

	Tlf. nr.:
	+45 

	E-mail:
	



Henvisningssted
Behandlingsklinik for angst og depression
	[bookmark: _Ref357425229]Kontaktperson:
	

	Tlf. nr.:
	

	E-mail:
	


Enhed for Patientvejledning
	Kontaktperson:
	

	Tlf. nr.:
	

	E-mail:
	


Den 1. januar 2027 sammenlægges Region Sjælland og Region Hovedstaden til Region Østdanmark, jf. lov nr. 699 af 20. juni 2025 om overgangen til en ny sundhedsstruktur med senere ændringer. Pr. 1. januar 2027 er Kunden således Region Østdanmark, CVR-nr. 45778290, som fra dette tidspunkt overtager Region Sjællands og Region Hovedstadens aktiver, passiver, rettigheder og pligter og indtræder i alle rettigheder og forpligtelser i henhold til denne kontrakt.
Leverandøren er forpligtet til at fakturere Region Østdanmark fra 01.01.27 i overensstemmelse med Kundens skriftlige anvisninger ultimo 2026. Sammenlægningen gennemføres uden udgift for Kunden.
[bookmark: _Toc238121155]Leverandøren
Ved Leverandøren forstås
[angiv leverandørens navn]
[angiv adresse]
CVR-nummer: [angiv CVR-nummer]
Kontraktansvarlig: [angiv titel] [angiv navn]
Tlf.: (+45) [angiv telefonnummer]
E-mail: [angiv e-mailadresse]
Fax.: (+45) [angiv faxnummer]
Driftsansvarlig: [angiv titel] [angiv navn]
Tlf.: (+45) [angiv telefonnummer]
E-mail: [angiv e-mailadresse]
Fax.: (+45) [angiv faxnummer]
[bookmark: _Ref357511422][bookmark: _Toc238121156]Kontaktpersoner
Kontaktpersonerne, som nævnt ovenfor kan, hvor der ikke er angivet andet i Rammeaftalen, eller hvor der ikke er givet anden skriftlig meddelelse fra den respektive Part, i sædvanligt omfang bindende disponere på vegne af den respektive Part.
Parterne kan hver især uden varsel udpege en ny kontaktperson ved skriftligt at meddele dette over for den anden Part.
[bookmark: _Toc436902527][bookmark: _Toc238121157]Definitioner
For nærværende Kontrakt og kontraktbilag 1-3 gælder følgende definitioner:
Ved ambulant forstås et forløb, hvor borgeren ikke er indlagt hos Leverandøren.
Ved autorisationslov forstås den til enhver tid gældende lov om autorisation af sundhedspersoner og om sundhedsfaglig virksomhed, jf. nu lov Lovbekendtgørelse nr. 1008 af 29. august 2024.
Ved dag forstås kalenderdag.
Ved henvisende enhed / henvisningssted forstås den enhed i regionen, der de facto foretager henvisningen af borgeren (praksis/enhed/afdeling).
Ved helligdage alle officielle danske helligdage, juleaftensdag, nytårsaftensdag og grundlovsdag. 1. maj er ikke en helligdag.
Ved hverdage forstås mandag til fredag bortset fra helligdage.
Ved konsultation består af 45 minutter behandling og 15 minutters dokumentation, herunder journalisering mm.
Ved lov om klage- og erstatningsadgang forstås den til enhver tid gældende lov om klage- og erstatningsadgang indenfor sundhedsvæsenet med senere ændringer.
Ved rammeaftale forstås en kontrakt, der fastlægger vilkårene for levering, uden der på forhånd er aftalt en bestemt mængde, der skal aftages under rammeaftalen. Der er således ikke garanteret nogen minimums omsætning.
Ved Sundhedsloven forstås den til enhver tid gældende sundhedslov med ændringer, senest optrykt i lovbekendtgørelse nr. 275 af 13. marts 2025.
Ved Ydelser (og Ydelserne) (i ental: Ydelse/Ydelsen) forstås de ydelser, der er omfattet af Rammeaftalen, jf. Kontraktbilag 1, Kravspecifikation og Kontraktbilag 2 Tilbudsblanket og Delaftaler.
[bookmark: _Toc238121158]Rammeaftalen
Ved Rammeaftalen forstås nærværende dokument og de tilhørende bilag i henhold til bilagsoversigten. Henvisning til Rammeaftalen omfatter dermed også disse bilag. Endvidere omfatter henvisning til Rammeaftalen og/eller bilag også bilagenes eventuelle underbilag. De til Rammeaftalen hørende bilag og underbilag anses derfor som en integreret del af Rammeaftalen.
I tilfælde af modstrid mellem nærværende dokument og bilagene har nærværende dokument forrang. Bilagene kan dog udfylde, uddybe eller supplere Rammeaftalen. I tilfælde af modstrid mellem bilagene gælder dansk rets almindelige fortolkningsregler
Hvis der i Kontraktbilag 1, Kravspecifikation er uoverensstemmelse mellem mindstekravene i Kundens kravspecifikation og indholdet af Leverandørens besvarelse, har Kundens mindstekrav forrang i forhold til Leverandørens løsningsbeskrivelse.
[bookmark: _Toc436902528][bookmark: _Toc238121159]Kontraktens omfang
[bookmark: _Ref359502654][bookmark: _Toc238121160]Omfang
Kunden har samtidig med indgåelsen af Rammeaftalen indgået rammeaftaler med andre leverandører om leverancen. Af Kontraktbilag 2 Tilbudsblanket og Delaftaler fremgår inddeling af delaftaler samt hvor mange leverandører, der er indgår aftale med for hver delaftale.
Det forventede køb på alle parallelle rammeaftaler jf. Kontraktbilag 2 Tilbudsblanket og delaftaler ark Delaftaler over 4 år er kr. 84.400.000 ekskl. moms
Den samlede maksimumværdi af køb på alle parallelle rammeaftaler over 4 år er kr. 168.848.000 ekskl. moms.
Se Kontraktbilag 2 Tilbudsblanket og Delaftaler for yderligere information.
Hvis der er indkøbt for et beløb svarende til maksimumværdien for alle rammeaftalehavere, ophører rammeaftaler straks ved Købers påkrav, medmindre Udbudsloven konkret muliggør meromsætning, og Køber ved skriftligt påkrav vælger tilsvarende forlængelse.
Samlet set forventer Kunden årligt at henvise ca. 3.500 behandlingsforløb. Det angivne omfang er et estimat, og alene udtryk for Kundens forventninger til forbruget af de ydelser, der er omfattet af nærværende kontrakt. Det faktiske forbrug kan vise sig at være højere eller lavere end, hvad estimaterne angiver.
Kontraktbilag 1, Kravspecifikation indeholder en uddybende beskrivelse af ydelser.
Forventet ydelsesomfang fordelt på type udredning/behandling fremgår af Kontraktbilag 2 Tilbudsblanket og Delaftaler Kontraktbilag 2 Tilbudsblanket og Delaftaler. De angivne estimater og forventede omfang er alene udtryk for Kundens forventninger til forbruget af de ydelser, der er omfattet af nærværende kontrakt. Det faktiske forbrug kan vise sig at være højere eller lavere end, hvad estimaterne angiver.
Ydelserne præsteres i den kadence, der er beskrevet i samt Kontraktbilag 1, Kravspecifikation og Kontraktbilag 2 Tilbudsblanket og Delaftaler.
Leverandøren er forpligtet til at sikre, at de til enhver tid gældende regler for privat virksomhedsudøvelse, psykologfaglig patientbehandling og sundhedsfaglig virksomhed i øvrigt samt regler om håndtering af helbredsoplysninger og øvrige personhenførbare oplysninger i denne sammenhæng opfyldes og overholdes ved levering af ydelser omfattet af Kontrakten, jf. Kontraktbilag 1, Kravspecifikation.
[bookmark: _Toc238121161]Kundens ændringsret
Kunden har, under iagttagelse af de udbudsretlige regler, ret til at kræve ændringer i Leverandørens Ydelser. Leverandøren kan kun modsætte sig sådanne ændringer, hvis de på afgørende måde vil ændre Rammeaftalens karakter, herunder de med Rammeaftaleforbundne risici.
Hvis Kunden ønsker ændringer Leverandørens Ydelser, skal dette meddeles Leverandøren med en angivelse af de ønskede ændringer. Derudover skal Kunden angive, hvornår ændringerne ønskes iværksat.
Leverandøren skal så vidt muligt inden for 10 Hverdage fra modtagelsen af Kundens ønske om en ændring angive eventuelle økonomiske konsekvenser heraf.
Leverandøren skal kalkulere de økonomiske konsekvenser på samme prisniveau, som Rammeaftalens Ydelser i øvrigt er kalkuleret på, dog aldrig over markedsprisen for de pågældende Ydelser. Leverandøren skal på forlangende dokumentere grundlaget for prissætningen. Hvor Rammeaftalen indeholder enhedspriser, skal disse anvendes til kalkulering af mer-/mindreydelser.
Når Kunden er blevet oplyst om de økonomiske konsekvenser af en mulig ændring af Leverandørens Ydelser, skal Kunden meddele Leverandøren, om de pågældende ændringer ønskes iværksat.
[bookmark: _Ref357510622][bookmark: _Toc238121162]Tildeling af ordre
Kunden har samtidig med indgåelsen af Rammeaftalen indgået parallelle rammeaftaler med andre leverandører vedrørende de samme Ydelser, som omfattet af Rammeaftalen, jf. Kontraktbilag 2 Tilbudsblanket og Delaftaler. Kunden forbeholder sig ret til at købe Ydelserne hos disse virksomheder i overensstemmelse med nedenstående.
Tildeling af ordre under rammeaftalen vil konkret foregå til den leverandør under rammeaftalen, hvor der er den korteste afstand mellem borger og leverandørens psykologpraksis indenfor den enkelte delaftale. Hvis der ikke er ledige tider indenfor den fastsatte tidsramme hos leverandøren med den korteste afstand, vælges den psykolog med næst kortest afstand indenfor rammeaftalen (og så fremdeles).
Dette princip for konkret træk på rammeaftalen kan fraviges, hvis der er konkrete hensyn hos den enkelte borger, som efter regionens vurdering taler for det.
Regionen kan i særlige tilfælde henvise borgeren til en leverandør i et andet delområde.
[bookmark: _Toc238121163]Forløb 
Se Kontraktbilag 1; kravspecifikation
[bookmark: _Ref360614130][bookmark: _Ref366230386][bookmark: _Toc436902529][bookmark: _Toc238121164]Kontraktperiode og ophør
[bookmark: _Ref429740066][bookmark: _Toc238121165]Kontraktperiode
[bookmark: _Toc456265633]Rammeaftalen træder i kraft den 1. oktober 2026 og er gældende til og med den 30. september 2028.
[bookmark: _Ref381704706][bookmark: _Ref434407060][bookmark: _Ref436906141][bookmark: _Toc456265634][bookmark: _Toc238121166]Prøvetid
De første 6 måneder fra kontraktstart den 1. oktober 2026 er prøvetid, hvor Kunden kan opsige Rammeaftalen skriftligt med et varsel på 30 dage til den 1. i en måned, såfremt samarbejdet efter Kundens vurdering ikke forløber tilfredsstillende. Opsigelsen skal være afsendt senest den dag, hvor prøvetiden udløber.
Opsigelse i prøvetiden giver ikke Leverandøren ret til erstatning eller anden form for kompensation i anledning af opsigelsen.
[bookmark: _Ref357516989][bookmark: _Ref357771558][bookmark: _Toc238121167]Forlængelse af kontraktperioden
Kunden kan vælge at gøre brug af option på forlængelse af kontraktperioden 2 gange af op til 12 måneder med 3 måneders varsel til den 1. i en måned.
Forlængelse sker på uændrede vilkår. Undtaget herfra er dog priserne, som reguleres i henhold til Kontraktens afsnit 13.2. 
[bookmark: _Toc238121168]Opsigelse
[bookmark: _Ref357599845][bookmark: _Toc238121169]Ordinær opsigelse
Rammeaftalen kan opsiges af begge Parter med 6 måneders varsel til den 1. i en måned.
Kunden er forpligtet til at aftage Ydelser under en varslet forlængelse af Rammeaftalen, jf. pkt. 8.3.
[bookmark: _Ref433966036][bookmark: _Toc238121170]Ekstraordinær opsigelse
[bookmark: _Ref357601218][bookmark: _Hlk209512602]Hvor det forberedende regionsråd i Region Østdanmark ønsker at opsige Kontrakten, jf. lov nr. 699 af 20. juni 2025 om overgangen til en ny sundhedsstruktur med senere ændringer (overgangslovens) § 66, stk. 1, nr. 9, er Kunden berettiget til at opsige Kontrakten med mindst 6 måneders varsel til d. 1.1.2027-1.1.2028, eller med virkning i 2026, med mindst 6 måneders varsel, jf. overgangslovens § 66, stk. 4.
[bookmark: _Hlk209514856]Opsigelsen sker uden udgift for Region Hovedstaden, Region Sjælland eller Region Østdanmark.
[bookmark: _Hlk105584192][bookmark: _Hlk105583949][bookmark: _Hlk105583322]Hvis udbuddet vedrørende de af Rammeaftalen omfattede Ydelser indbringes for Klagenævnet for Udbud eller domstolene, og Kundens beslutning om at tildele Leverandøren Rammeaftalen annulleres, og/eller Rammeaftalen, eller dele heraf, erklæres for ”uden virkning”, eller Kunden i øvrigt pålægges at bringe Rammeaftalen til ophør, jf. Udbudslovens § 185, stk. 4, kan Rammeaftalen i hele kontraktperioden – helt eller delvist – opsiges skriftligt af Kunden med et passende varsel. Kunden kan tilsvarende opsige Kontrakten i de øvrige tilfælde, der er angivet i Udbudslovens § 185, stk. 1, 2 og 3.
Der vil i Rammeaftalens løbetid kunne forekomme ændringer i lovgivning, fx hvis Ydelserne ikke længere må anvendes i sundhedsvæsenet og/eller Leverandøren ikke længere må udføre Ydelserne, vedtagelse af nye EU-standarder eller strukturelle ændringer i organisationen af de af Rammeaftalen omfattede virksomheder,  og heraf følgende tilgang eller afgang af Produktions-/forbrugssteder, som medfører væsentlige ændringer i produktion, produktsammensætning eller Kundens behov for leverancer i henhold til Rammeaftalen i øvrigt. Kunden forbeholder sig i så fald ret til i hele kontraktperioden skriftligt at opsige Ydelser på de berørte områder med 6 måneders varsel.
Opsigelse i henhold til ekstraordinær opsigelse på baggrund af klagesag for KLFU eller domstol giver alene Leverandøren ret til erstatning i form af negativ kontraktinteresse. Såfremt opsigelsen skyldes forhold som Leverandøren bærer ansvaret for, herunder hvis Leverandøren har givet ukorrekte eller ufuldstændige oplysninger i forbindelse med udbudsproceduren, har Leverandøren dog ikke ret til erstatning.
[bookmark: _Ref359243582][bookmark: _Ref366227148][bookmark: _Ref436829851][bookmark: _Toc436902530][bookmark: _Toc238121171]Samarbejde og kommunikation
[bookmark: _TOC_250008][bookmark: _Toc238121172]Generelt
Leverandøren skal i kontraktperioden indgå i et loyalt, fleksibelt og smidigt samarbejde med Kunden, og såvel Kunden som Leverandøren er forpligtet til at informere hinanden om forhold, der skønnes at kunne vedrøre Kontrakten.
Parterne er i kontraktperioden forpligtede til, efter anmodning fra den ene Part, at deltage i drifts- og statusmøder med henblik på at sikre, at eventuelle problemer løses hurtigst muligt.
Leverandøren er i øvrigt pligtig til ved ophør af Kontrakten at samarbejde med Kunden og en eventuel ny leverandør, som Kontrakten overdrages til, således at overgangen til den nye leverandør sker med mindst mulig gene for Kunden.
Leverandørens ydelser skal til enhver tid opfylde de krav og beskrivelser, der fremgår af Kontrakten inkl. alle Kontraktbilag, herunder krav til ydelsernes udførelse, Leverandørens personale, kvalitet og dokumentation mv, jf. Kontraktbilag 1, Kravspecifikation.
Det beskrevne niveau skal holdes på uændret niveau i hele aftaleperioden.
[bookmark: _Toc238121173]MedCom 
Krav til MedCom og it-løsninger, se Kontraktbilag 1, Kravspecifikation
[bookmark: _Toc238121174]Sprog 
Leverandøren / Leverandørens psykologer skal kommunikere forsvarligt og forståeligt på dansk med borgere uden mellemkomst af 3. part.
Det kræves ligeledes at alle deltagende psykologer kan læse og forstå borgerens henvisning uden 3. parts mellemkomst.
[bookmark: _Toc238121175]Oplysningsforpligtelser over for Kunden
Leverandøren er udover de oplysningsforpligtelser, der fremgår andre Kontraktbilag 1, Kravspecifikation, forpligtet til at imødekomme enhver anmodning om oplysninger og redegørelser fra Kunden, samt til at afgive de oplysninger og redegørelser, som kan kræves i medfør af den til enhver tid gældende lovgivning, herunder krav til førelse af journaler for borgerne, redegørelser for undersøgelses- og behandlingstilbud, overholdelse af faglige referenceprogrammer, oplysninger om procedurer ved patientinformation, orientering om ventetid til konkrete behandlinger, indberetning af utilsigtede hændelser og oplysninger vedrørende behandling af borger i henhold til Kontrakten
Leverandøren skal til enhver tid på opfordring oplyse navne på den/de psykologer, der udfører de givne sessioner med gyldig autorisation og gennemført praksisuddannelse for psykologer, jf. Kontraktbilag 1, Kravspecifikation. Ligeledes skal Leverandøren til en hver tid på opfordring oplyse de pågældende psykologers personlige erfaring med den pågældende behandling der påregnes de skal eller aktuelt udfører,
Ved videregivelse af oplysninger i forbindelse med eller efter endt behandling hos Leverandøren, er Leverandøren forpligtet til at sikre, at de til enhver tid gældende regler om håndtering af helbredsoplysninger og øvrige personhenførbare oplysninger opfyldes og overholdes, herunder regler om indhentelse af samtykke fra borgere.
[bookmark: _TOC_250005][bookmark: _Toc238121176]Udredning og behandling 
Ydelsen leveres på faglige vilkår, jf. kravene i Kontraktbilag 1, Kravspecifikation og til den pris, der fremgår af Kontraktens punkt 13.1.
Leverandøren er forpligtet til at sikre, at der i henhold til Kontrakten alene udføres de behandlinger, som Leverandøren og dennes personale besidder den fornødne psykologfaglige kompetence og godkendelse(-r) til at udføre.
Kunden forbeholder sig ret til at afvise den behandlende psykolog, hvis det skønnes, at den pågældende ikke besidder den fornødne erfaring. Derfor skal Leverandøren oplyse om psykologskift samt nyansættelser. Liste over godkendte psykologer skal til enhver tid foreligge og kunne fremsendes.
[bookmark: _Toc238121177]Afvisning
Leverandøren kan af psykologfaglige årsager, eller såfremt der i enkeltstående tilfælde er tale om kapacitetsmæssige problemer, afvise at tilbyde behandling til en borger, der er henvist til Leverandøren.
Leverandøren skal herunder afvise en borger, der på grund af f.eks. betydelig rusmiddelproblematik eller andre forhold af central betydning for et psykoterapeutisk behandlingsforløb skønnes uegnet til behandlingstilbuddet omfattet af Kontraktbilag 1, Kravspecifikation. Afvisning på denne baggrund anses for afvisning af psykologfaglige årsager.
Leverandøren kan desuden afvise at behandle borger, såfremt der ikke kan opnås enighed med den henvisende regionale enhed om henvisningsårsag, eller borgerens tilstand.
Såfremt behandlingen af borgeren afvises, skal den henvisende enhed og borgeren uden unødigt ophold orienteres skriftligt om årsagen hertil.
[bookmark: _Toc238121178]Uoverensstemmelse mellem henvisningen og Leverandørens vurdering
Hvis der efter Leverandørens konsultation med borgeren er uoverensstemmelse med henvisningsenhedens statusvurdering af borgeren vedr. indikation, borgerens helbredstilstand, eller behandling i øvrigt, må behandlingstiltag kun iværksættes efter forudgående aftale med henvisende enhed hos Kunden.
Såfremt Leverandøren søger aftale om ændringer, skal Leverandøren på foranledning af Kunden fremsende journaldokumentation, der begrunder den foreslåede ændring og gøre journaldokumentation tilgængelig.
[bookmark: _Toc238121179]Orientering af Kunden ved udtalelse fra Sundhedsstyrelsen
Leverandøren er forpligtet til uden ugrundet ophold at orientere Kunden om ethvert forhold, der har eller kan få betydning for Leverandørens opfyldelse af Kontrakten, herunder ændringer i de forhold, som forelå ved underskrift af Kontrakten, og som er af betydning for opfyldelse af denne. Herudover gælder Leverandørens almindelige oplysningspligt og loyalitetsforpligtelse ovenfor borgeren.
Kunden forbeholder sig ret til hver en tid at anmode Sundhedsstyrelsen om rådgivning og udtalelse vedrørende Leverandørens forhold.
[bookmark: _Toc238121180]Leverandørens personale
[bookmark: _Toc238121181]Generelt
De medarbejdere, Leverandøren anvender til at opfylde Rammeaftalen, skal være fagligt velkvalificerede og skal i øvrigt opfylde de krav, der stilles i Kontraktbilag 1, Kravspecifikation.
Personalet, som udfører den primære ydelse under kontrakten, de psykologfaglige sessioner, må ikke være underleverandør til Leverandøren. Personalet, der udfører den primære ydelse under kontrakten, og udfører de psykologfaglige sessioner skal enten være ansat hos leverandøren eller være ejer af den virksomhed, som er kontraktpart med Kunden.
[bookmark: _Toc238121182]Udskiftning af medarbejdere
Kunden forbeholder sig ret til at afvise den behandlende psykolog, hvis det skønnes, at den pågældende ikke besidder den fornødne erfaring. Derfor skal Leverandøren oplyse om psykologskift samt nyansættelser. Liste over godkendte psykologer skal til enhver tid foreligge og kunne fremsendes.
Leverandøren er i øvrigt forpligtet til i hele kontraktperioden at opretholde den til udførelse af opgaven fornødne kapacitet og viden, herunder i form af kvalificerede medarbejdere.
Af hensyn til kontinuiteten og kvaliteten i Ydelserne skal Leverandøren i videst muligt omfang undgå udskiftning af de tilknyttede medarbejdere. Hvis en medarbejder på grund af personlige forhold, herunder ophør af ansættelsesforhold eller tilsvarende, ikke længere kan tilknyttes Rammeaftalen, forpligter Leverandøren sig til hurtigst muligt at erstatte vedkommende med en anden medarbejder med mindst samme kvalifikationer.
[bookmark: _Ref436037787][bookmark: _Toc436902534][bookmark: _Toc238121183]Priser og prisregulering
[bookmark: _Hlk238116067][bookmark: _Toc238121184]Priser
Priserne under kontrakten er jf. Kontraktbilag 2 Tilbudsblanket og delaftaler.
Priserne er ekskl. moms i danske kroner men inkl. evt. øvrige afgifter.
Priserne dækker alle de med ydelsens forbundne omkostninger, herunder konsultationer, forsikringer, indberetninger, it-løsninger etc. medmindre andet er nævnt eksplicit i Kontrakten.
Hvis en borger udebliver fra aftalt konsultation eller hvis borgeren melder afbud senere end 24 timer før aftalt konsultation, vil der i stedet for fast timesat bliver udbetalt et udeblivelseshonorar svarende til halvdelen af timesatsen, altså 502,50 kr. eksklusiv moms.  
[bookmark: _Ref434218105][bookmark: _Toc238121185]Prisregulering 
Priser, jf. punkt 13.1., er faste i 1 år fra kontraktstart. Priserne vil derefter indeksreguleres 1 gang årligt, også hvis kontrakten forlænges.
For 50 % med udviklingen i Danmarks Statistiks ”nettoprisindeks” baseret på det gennemsnitlige resultat for kvartalet.
For 50 % med udviklingen i SBLON2-2-Regioner-Indeks
Første regulering vil foregå med virkning fra 1. oktober 2027.  
Basis for reguleringerne er følgende kvartaler:
Basis for første prisregulering er udviklingen i de relevante indeks med udgangspunkt i indeksniveauet gældende 1 måneder før kontraktens ikrafttræden (september 2026) og frem til og med 11 måneder efter kontraktens ikrafttræden (september 2027). 
Basis for 2. regulering er tilsvarende ovenstående et år senere, 3. regulering to år senere etc.
[bookmark: _Toc238121186]Gebyrer
Kunden betaler ikke gebyrer af nogen art, medmindre det følger eksplicit af Kontrakten eller ufravigelig lovgivning.
[bookmark: _Toc238121187]Godtgørelse, gaver, rejser mv
Kundens køb i henhold til Rammeaftalen må ikke danne grundlag for tildeling af ydelser til Kundens medarbejdere, herunder f.eks. udbetaling af bonus, gebyrer, rabatandele eller anden form for økonomisk godtgørelse, ligesom der ikke må gives rejser og gaver (herunder eksempelvis i form af entrébilletter eller lignende) mv. til Kundens medarbejdere.
[bookmark: _Ref434234027][bookmark: _Toc436902535][bookmark: _Toc238121188]Modtagelse af henvisning, fakturering og betaling
[bookmark: _Toc238121189]Faktura
[bookmark: _Toc238121190]Fakturaens form og indhold
Faktura skal fremsendes elektronisk i OIOUBL- eller CEN EN/PEPPOL BIS-format til det EAN-/GLN-nummer, der er oplyst på ordren, medmindre Leverandøren i henhold til lovgivning ikke kontraktuelt kan forpligtes til at fakturere elektronisk i disse formater.
Fremsendes en faktura, der ikke overholder kravene i Kontraktens pkt. 14.1.4., kan Kunden udskyde betalingen af den pågældende faktura under forudsætning af, at Kunden har oplyst korrekt EAN-/GLN-nummer ved ordreafgivelse. Kunden underretter i så fald Leverandøren om, at fakturaen ikke kan betales. Betaling gennemføres efter modtagelse af kreditnota og faktura, der opfylder kravene.
Fakturaen skal overholde gældende regler og skal indeholde:
Fakturadato og fakturanummer
Patientens fulde navn, adresse og CPR-nummer
Ydelseskoder, ydelsers fulde betegnelse, stykpris og antal
Henvisningens nummer (ordrenummer)
Leverandørens CVR-nummer (eller SE- eller P-nummer – det nummer som everandørens NemKonto er knyttet til) samt Leverandørens navn og adresse
Udførelsesstedet
Leverandøren skal sammen med fakturaen fremsende dokumentation for den gennemførte
forløb med angivelse af startdato og slutdato.

I de tilfælde, hvor Leverandøren har anvendt underleverandører, skal Leverandøren
fremsende en samlet faktura for hele forløbet.

Af hensyn til fakturamatch skal ordrer faktureres enkeltvist, det vil sige, at flere ordrer ikke
må samles på én faktura, ligesom faktura ikke må fremsendes før den sidste del af ordren er
leveret medmindre andet konkret er aftalt. Manglende efterlevelse af dette kan medføre, at
faktura afvises i Kundens økonomisystem.

EAN.nummer: 5798002040760

Kontaktperson: Sygehusafregning

E-mail: sygehusafregning@regionsjaelland.dk

[bookmark: _Toc238121191]Ændringer i krav
Kravene til faktura og kreditnota kan løbende ændres af Kunden, herunder f.eks. vedrørende
krav til dataformat og indhold.

Ændrer Kunden kravene til faktura og kreditnota, vil Leverandøren blive varslet i rimelig tid.
Kunden bestræber sig på at give et varsel på minimum 6 måneder.

[bookmark: _Toc238121192]Kreditnotaer
Kreditnota skal fremsendes elektronisk i OIOUBL- eller CEN EN/PEPPOL BIS-format til det
EAN-/GLN-nummer, der er oplyst på ordren, medmindre Leverandøren i henhold til
lovgivning ikke kontraktuelt kan forpligtes til at fremsende kreditnota elektronisk i disse
formater.

Kunden forbeholder sig ret til at modregne kreditnotaer i Leverandørens tilgodehavender hos
Kunden.
[bookmark: _Toc238121193]Betalingsbetingelse
Betalingsbetingelsen er 30 dage fra fakturadato under forudsætning af, at Kunden har modtaget korrekt og fyldestgørende elektronisk faktura. Fakturadato må ikke være tidligere end leveringsdatoen.
[bookmark: _Ref383434394][bookmark: _Toc436902536][bookmark: _Toc238121194]Statistik og spørgeskemaer
Leverandøren skal på opfordring fra Kundens kontraktansvarlige fremsende statistik til den kontraktansvarlige samt besvare spørgsmål vedr. behandlinger.      
[bookmark: _Toc436902537][bookmark: _Toc238121195]Overdragelse af rettigheder og pligter
[bookmark: _Toc238121196]Leverandørens overdragelse af rettigheder og pligter
[bookmark: _Ref230491212][bookmark: _Ref212971839]Leverandøren er eneansvarlig over for Kunden. Leverandøren kan således kun med Kundens skriftlige samtykke helt eller delvist sætte en anden i sit sted. Kunden kan ikke nægte at give samtykke uden saglig grund.
Leverandøren kan kun med Kundens skriftlige samtykke helt eller delvis diskontere eller overdrage sit tilgodehavende til tredjemand. Kunden fraskriver sig hermed ikke retten til tilbageholdelse af eller modregning i den forfaldne købesum mv. i tilfælde af Leverandørens mangelfulde opfyldelse af Rammeaftalen.
Samtykke i henhold dette punkt kan bl.a. nægtes i tilfælde, hvor et det ville udgøre en overtrædelse af udbudsreglerne.
[bookmark: _Toc238121197]Kundens overdragelse af rettigheder og pligter
Kunden har under overholdelse af udbudsreglerne ret til helt eller delvist at overdrage sine rettigheder og pligter ifølge Rammeaftalen til en anden offentlig myndighed eller institution, der ejes af det offentlige eller i det væsentligste drives for offentlige midler, hvis de opgaver, som Kunden hidtil har varetaget overgår til den pågældende myndighed/institution.
[bookmark: _Toc436902538][bookmark: _Toc238121198]Tredjemandsrettigheder
Leverandøren indestår for, at Leverandørens Ydelser ikke krænker andres rettigheder, herunder ejendomsrettigheder, patenter eller ophavsrettigheder.
Rejser tredjemand krav mod en Part med påstand om retskrænkelse, skal Parten give den anden Part skriftlig meddelelse herom. Leverandøren overtager herefter sagen og samtlige hermed forbundne omkostninger og er pligtig i enhver henseende at holde Kunden skadesløs.
[bookmark: _Ref212971878]Hvis tredjemands rettigheder hindrer Leverandørens opfyldelse af Rammeaftalen i et omfang, som er væsentligt og/eller byrdefuldt for Kunden, er Kunden efter forudgående skriftligt varsel berettiget til at hæve Rammeaftalen med omgående virkning, og Leverandøren vil herefter blive erstatningsansvarlig for det tab, Kunden lider som følge af denne ophævelse.
[bookmark: _Toc238121199]Leverandørens misligholdelse
[bookmark: _Toc238121200]Generelt
Dansk rets almindelige regler i forbindelse med Leverandørens misligholdelse gælder, medmindre andet følger af Rammeaftalen.
Leverandøren er herudover erstatningsansvarlig i henhold til pkt. 20.
[bookmark: _Ref365631675][bookmark: _Toc238121201]Forsinkelse
[bookmark: _Toc238121202]Generelt
[bookmark: _Ref361298174][bookmark: _Ref212971631]Såfremt Leverandøren ikke leverer rettidigt, foreligger der forsinkelse. Dette gælder uanset om det er hele leverancen, der er forsinket, eller blot en del heraf.
Kunden skal afgive skriftlig reklamation inden rimelig tid efter, at Kunden har konstateret, at der er indtrådt forsinkelse, for at kunne gøre misligholdelsesbeføjelser gældende.
Hvis Leverandøren må forudse en forsinkelse, skal Leverandøren straks give meddelelse til Kunden med angivelse af såvel årsag til forsinkelsens opståen som forventet varighed/omfang af forsinkelsen. Ny leveringstermin kan på baggrund heraf aftales, forudsat at Kunden accepterer en sådan. Kunden kan endvidere vælge at ophæve for den forsinkede Ydelse.
[bookmark: _Toc238121203]Ophævelse af Ydelse ved forsinkelse
Kunden anser enhver forsinkelse for væsentlig. Hvis Leverandøren ikke leverer til aftalt tid, er Kunden berettiget til efter eget valg at fastholde eller hæve den pågældende ordre helt eller delvist med øjeblikkelig virkning, uanset overskridelsens varighed.
[bookmark: _Ref365631786][bookmark: _Toc238121204]Mangler
[bookmark: _Toc238121205]Generelt
Der foreligger en mangel ved Ydelsen, hvis Ydelsen ikke opfylder de i Rammeaftalen anførte krav eller såfremt leverancen ikke svarer til, hvad Kunden med føje kunne forvente.
[bookmark: _Ref361305069]Kunden skal afgive skriftlig reklamation inden rimelig tid efter, at Kunden har konstateret, at det leverede er mangelfuldt, for at kunne gøre misligholdelsesbeføjelser gældende.
[bookmark: _Toc238121206]Afhjælpning
Leverandøren har ret og pligt til at yde vederlagsfri afhjælpning af mangler, medmindre ordren ophæves. Leverandøren er forpligtet til at påbegynde afhjælpningen senest 24 timer efter, at Kundens reklamation er kommet frem til Leverandøren.
Leverandøren afholder samtlige omkostninger i forbindelse med afhjælpning. Dette gælder også, såfremt Kunden og Leverandøren bliver enige om at lade tredjemand varetage afhjælpningen. Hvis Leverandøren tilkaldes til afhjælpning af mangler, der skyldes forhold, for hvilke Kunden bærer risikoen, afholder Kunden dog alle omkostninger.
Undlader Leverandøren, på trods af skriftlig anmodning herom, at opfylde sine forpligtelser til at foretage afhjælpning, er Kunden berettiget til efter eget valg at lade afhjælpning foretage af tredjemand for Leverandørens regning, at kræve forholdsmæssigt afslag eller at foretage dækningskøb for Leverandøren regning.
[bookmark: _Toc238121207]Ophævelse af Ydelse ved mangel
Kunden kan helt eller delvist hæve en Ydelse i følgende tilfælde:
Såfremt Leverandøren ikke påbegynder afhjælpning i henhold til pkt. 18.3.2.
Såfremt afhjælpning ikke giver det ønskede resultat. Leverandøren har således kun 1 forsøg. Evt. afhjælpning skal være afsluttet inden rimelig tid.
Hvis Leverandøren i øvrigt væsentligt misligholder sine forpligtelser i medfør af Rammeaftalen.
Såfremt der konstateres en eller flere væsentlige mangler ved Ydelsen.
I bedømmelsen af væsentlighed indgår Ydelsens beskaffenhed, manglens karakter, risikoen for gentagelse, manglens betydning for Kunden samt omstændighederne i øvrigt. Ved væsentlige mangler har Leverandøren kun ret til at forsøge afhjælpning, jf. pkt. 18.3.2, såfremt Kunden accepterer dette.
Hæves Ydelsen helt eller delvist, er Kunden berettiget til at foretage dækningskøb for Leverandørens regning, jf. 20.
[bookmark: _Ref372198781][bookmark: _Toc238121208]Ophævelse af Rammeaftalen ved Leverandørens misligholdelse
Kontrakten kan af Kunden ophæves helt eller delvist ved Leverandørens væsentlige misligholdelse.
Følgende forhold anses altid for væsentlig misligholdelse, der berettiger Kunden til helt eller delvist at hæve Rammeaftalen med virkning for fremtiden:

Leverandøren lader undersøgelse eller behandling udføre af personer, der ikke er godkendt til at foretage den pågældende undersøgelse eller behandling.
Leverandøren i grove eller gentagne tilfælde har fejlbehandlet borgeren eller gentagende gange begået fejl ved undersøgelse eller behandling af borgeren.
Leverandøren i gentagne tilfælde undlader at informere borgerne i overensstemmelse med reglerne i den til enhver tid gældende lovgivning.
Leverandøren i gentagne tilfælde udviser adfærd, der ikke er i overensstemmelse med leverandørens loyalitetsforpligtelse, herunder ved at afvise borgere af andre årsager end psykologfaglige årsager.
Leverandøren i gentagne tilfælde undlader at føre journal i overensstemmelse med kravene i den til enhver tid gældende lovgivning.

Derudover anses følgende generelle forhold for væsentlig misligholdelse:
Ved gentagne forsinkelser af Ydelser i henhold til Rammeaftalen, som Kunden har reklameret over, kan Kunden give Leverandøren meddelelse om, at hvis der indtræder forsinkelse igen, vil Kunden blive ophævet helt eller delvist.
Hvis Kunden gentagne gange oplever mangelfulde Ydelser, og Kunden har reklameret herover, eller hvis Leverandøren gentagne gange undlader at foretage afhjælpning, når Kunden har reklameret over mangelfulde Ydelser. Kunden skal dog forinden ophævelse af Rammeaftalen kan ske, have meddelt Leverandøren, at ophævelse vil ske, hvis der igen leveres mangelfulde Ydelser, eller hvis Leverandøren igen undlader at afhjælpe eller omlevere trods reklamation.
Hvis Leverandøren erklæres konkurs, træder i betalingsstandsning, åbner for forhandling af tvangsakkord eller Leverandørens forhold i øvrigt viser sig at være således, at Leverandøren må anses for at være ude af stand til at opfylde Rammeaftalen. Ophævelse af Rammeaftalen kan dog alene ske i det omfang dette ikke strider mod lovgivningen.
Hvis Leverandøren kræves opløst af relevante offentlige myndigheder, herunder Erhvervsstyrelsen.
Hvis Ydelse(r) ikke længere må anvendes i sundhedsvæsenet og/eller Leverandøren ikke længere må udføre Ydelserne. Alternativt kan Kunden vælge at sætte køb af de omhandlede Ydelser i henhold til Rammeaftalen i bero i den periode, hvor undersøgelsen pågår/sagen verserer, og i denne periode foretage dækningskøb for Leverandørens regning.
Hvis Leverandøren groft eller gentagne gange overtræder relevant lovgivning, eller hvis Leverandøren dømmes under en civilretlig sag eller straffesag for et forhold, der kan rejse tvivl om Leverandørens almindelige hæderlighed.
Gentagen manglende fremsendelse af statistik eller faktura i henhold til kravene i Rammeaftalen.
Gentagen manglende overholdelse af pkt. 9 vedrørende samarbejde og kommunikation.
Hvis det viser sig, at Leverandøren, herunder i forbindelse med udbudsforretningen, har afgivet urigtige og/eller mangelfulde oplysninger, der har eller har haft væsentlig betydning for Kunden, herunder for udbuddets resultat.
Hvis Leverandøren trods skriftlig advarsel gentagne gange misligholder sine øvrige forpligtelser i henhold til Rammeaftalen i et omfang, som er væsentligt og/eller byrdefuldt for Kunden.
Ved forhold, som ikke i sig selv er væsentlige, men som ved deres antal eller karakter svækker tillidsforholdet mellem Parterne.
Ophævelse skal ske ved skriftlig meddelelse til Leverandøren.
[bookmark: _Toc238121209]Kundens misligholdelse
Betaler Kunden ikke rettidigt, påløber der fra forfaldsdagen at regne rente i henhold til Rente- lovens bestemmelser.
Leverandøren kan hæve Kontrakten ved Kundens væsentlige misligholdelse af pligter ifølge Kontrakten.
[bookmark: _Ref361317763][bookmark: _Toc436902541][bookmark: _Toc238121210]Erstatning og forsikring
[bookmark: _Ref434413505][bookmark: _Toc238121211]Erstatning
Parterne er erstatningspligtige efter dansk rets almindelige regler med de begrænsninger, der følger af dette punkt.
Parterne er ikke ansvarlige for driftstab, følgeskader eller andet indirekte tab.
Borgere, der i henhold til kontrakten behandles af/hos Leverandøren, er omfattet af reglerne i lov om klage- og erstatningsadgang.
Det påhviler enhver ansat hos Leverandøren, som bliver bekendt med skader, der må forventes omfattet af lov om klage- og erstatningsadgang, at informere borgeren herom samt i fornødent omfang at bistå med anmeldelse til Patientforsikringen.
Leverandøren er forpligtet til at udlevere enhver oplysning til Patientforsikringen, som af Patientforsikringen skønnes at have betydning for behandling af anmeldelsen.
Leverandøren er endvidere forpligtet til at vejlede borgere henvist til behandling i henhold til kontrakten om klagemulighederne vedrørende den sundhedsfaglige behandling (Styrelsen for Patientsikkerhed) herunder adfærdsklager, samt om patientforsikringsordningen.
Derudover er Leverandørens forpligtet til skriftligt at orientere den henvisende enhed om eventuelle klagesager og patientforsikringssager opstået i forbindelse med Leverandørens behandling af borgere i henhold til kontrakten. Såfremt borgeren ikke giver samtykke til en sådan orientering, må Leverandøren alene foretage orienteringen uden nævnelse af borgerens navn, CPR-nr. eller andre personhenførbare oplysninger (anonym, ikkepatientidentificerbar orientering).
[bookmark: _Toc436902542][bookmark: _Toc238121212]Force majeure
Leverandørener ansvarlig for misligholdelse af Rammeaftalen, medmindre misligholdelsen skyldes forhold, Kunden bærer ansvaret eller risikoen for, eller skyldes force majeure.
Force majeure foreligger, når korrekt opfyldelse af Rammeaftalen er umulig, og dette skyldes ekstraordinære omstændigheder, som Leverandøren ikke kunne afbøde og ikke burde have forudset så som krig, usædvanlige naturbegivenheder, brand, strejker eller lockouts. For så vidt angår strejker og lockouts er det en betingelse, at disse forhold ikke blot rammer Leverandørens virksomhed. Leverandøren er forpligtet til i videst muligt omfang at opretholde et nødberedskab. Forhold hos en underleverandør anses kun for force majeure, såfremt der for underleverandøren foreligger en hindring, der er omfattet af ovenstående, og som Leverandøren ikke burde have undgået eller overvundet.
Kunden er ansvarsfri under samme betingelser som Leverandøren, jf. ovenstående.
[bookmark: _Ref298246891]Force majeure kan kun påberåbes, hvis den pågældende Part har givet meddelelse herom til den anden Part senest 5 Hverdage efter, at force majeure er indtrådt.
Force majeure ved forsinkelse kan højst gøres gældende med det antal Hverdage, som force majeure-situationen varer.
[bookmark: _Ref212972033]Hvis opfyldelsen af Rammeaftalen helt eller på væsentlige punkter har været umuliggjort på grund af force majeure i en sammenhængende periode på mere end 45 dage eller i mere end 70 dage i en periode på 1 år, kan Kunden vælge at ophæve kontraktforholdet.
Hver part afholder egne omkostninger og bærer egne tab som følge af en force majeure-begivenhed, herunder såfremt Rammeaftalen ophæves på grund af force majeure-begivenheden.
[bookmark: _Ref434406437][bookmark: _Toc436902543][bookmark: _Toc238121213]Tavshedspligt
Leverandøren, dennes personale og eventuelle underleverandører samt deres personale skal iagttage ubetinget tavshed med hensyn til oplysninger vedrørende Kundens eller andres forhold, som de får kendskab til i forbindelse med opfyldelse af Rammeaftalen. Dette skal i øvrigt ske i overensstemmelse med Sundhedslovens § 21, Forvaltningsloven og Straffeloven. Tavshedspligten gælder også efter, at Rammeaftalen er ophørt, uanset årsagen hertil.
Leverandøren må bruge Kunden som almindelig reference, herunder i forbindelse med udbud og licitationer. Leverandøren må derimod ikke anvende Kunden i reklamemæssig sammenhæng uden Kundens forudgående skriftlige samtykke, ligesom Leverandøren ikke uden Kundens forudgående, skriftlige samtykke må udsende offentlige meddelelser om Rammeaftalen eller offentliggøre noget om Rammeaftalens indhold.
Enhver af Parterne har ret til at videregive information vedrørende Rammeaftalen, og herunder offentliggøre Rammeaftalen helt eller delvist, i det omfang Parten er forpligtet hertil i henhold til gældende lovgivning, herunder Forvaltningsloven, Offentlighedsloven og Udbudsloven mv.
Kunden har endvidere ret til at anvende statistik om leveringer og forbrug, jf. pkt. 15, i forbindelse med fremtidige udbud, herunder også udbud der gennemføres i samarbejde med andre offentlige myndigheder.
[bookmark: _Toc177114267][bookmark: _Toc238121214]Sociale klausuler
Leverandøren skal sikre, at ansatte hos Leverandøren og dennes leverandører, som medvirker til at opfylde kontrakten i Danmark, er sikret løn herunder særlige ydelser, arbejdstid og andre arbejdsvilkår, som ikke er mindre gunstige end dem, der gælder for arbejde af samme art i henhold til en kollektiv overenskomst indgået af de inden for det pågældende faglige område mest repræsentative arbejdsmarkedsparter i Danmark, og som gælder på hele det danske område.
Leverandøren er forpligtet til at orientere sine ansatte om de gældende arbejdsvilkår.
Hvis Kunden skriftligt anmoder herom, er Leverandøren forpligtet til at fremsende dokumentation vedr. løn- og ansættelsesvilkår inden for en ved anmodning fastsat frist. Leverandørens omkostninger ved udarbejdelse og fremsendelse af dokumentation m.v. er Kunden uvedkommende.
Region Hovedstaden har underskrevet Oxfam IBIS’ Charter for Skattelyfri Regioner.
Leverandøren skal på Kundens påkrav redegøre for og dokumentere dennes skatteforhold, herunder ejerkreds, hjemsted samt økonomiske nøgleoplysninger om indtægter på globalt plan inden for 30 dage
Hvis Leverandøren dømmes eller vedtager bødeforlæg for skattesvig eller medvirken hertil, herunder ved benyttelse af skattely, skal forholdene lovliggøres og efter Kundens påkrav dokumenteres inden for 30 dage
Gentagne overtrædelser af ovenstående vilkår om skat anses for væsentlig misligholdelse, hvorefter Kunden kan ophæve kontrakten.
Der henvises til Region Hovedstadens indkøbspolitik, som kan findes på www.regionh.dk.
[bookmark: _Toc177114268][bookmark: _Toc238121215]Krav vedrørende menneskerettigheder
[bookmark: _Toc177114269][bookmark: _Toc238121216]Ansvarlig virksomhedsadfærd
Som offentlig myndighed ønsker Kunden at støtte en ansvarlig udvikling. I tråd med dette arbejder vi for at sikre, at de varer og tjenesteydelser, vi køber, er produceret og fremkommet under ansvarlige forhold.
Leverandøren skal under hele Kontraktens løbetid overholde vilkårene i pkt. 23.
Vilkårene bygger på OECD’s retningslinjer[footnoteRef:1] for multinationale virksomheder, som er en række anbefalinger fra regeringerne i de tilsluttede lande til virksomheder, der opererer i eller ud af de pågældende lande om, hvad regeringerne forventer i forhold til ansvarlig virksomhedsadfærd. [1: . Dansk udgave af OECD’s retningslinjer kan ses her: https://virksomhedsadfaerd.dk/oecd-vejledning, og er på 93 sider. Afsnit IV, side 32-36 omhandler menneskerettigheder og side 32 indeholder seks centrale anbefalinger.] 

I tråd med ovenstående forventer Kunden, at Leverandøren efterlever OECD’s retningslinjer på områderne for:
Menneskerettigheder
Arbejdstagerrettigheder
Antikorruption
Leverandøren skal efterleve anbefalingerne gennem implementeringen af due diligence (nødvendigt omhu). Due diligence skal forstås som en proces, der sætter Leverandøren i stand til at identificere, forebygge, begrænse og redegøre for, hvordan virksomheden håndterer eventuelle brud på de internationale principper og retningslinjer i egen virksomhed og i leverandørkæden.
Overholdelse af retningslinjer om menneskerettigheder, arbejdstagerrettigheder og antikorruption
Produkterne og tjenesteydelserne, som leveres og fremkommer iht. Kontrakten, skal være fremstillet under forhold, som er i overensstemmelse med de vilkår, som er angivet nedenfor.
Såfremt Leverandøren benytter underleverandører til at opfylde Kontrakten, er Leverandøren forpligtet til at videreføre og bidrage til efterlevelse af kontraktkravene i leverandørkæden.
Ved opfyldelsen af Kontrakten forpligter Leverandøren sig til at agere samfundsansvarligt og agere i tråd med OECD’s retningslinjer på områderne for Menneskerettigheder, arbejdstagerrettigheder og Antikorruption.
Leverandøren skal desuden overholde:
FN's Menneskerettighedserklæring
FN's Antikorruptions-Konvention
Grundlæggende arbejdstagerrettigheder, herunder men ikke begrænset til, at det leverede og dele heraf:
ikke er produceret i strid med det generelle forbud mod tvangsarbejde, jf. bl.a. ILO-konvention nr. 29 og nr. 105,
ikke er produceret i strid med det generelle forbud mod børnearbejde, jf. bl.a. ILO-konvention nr. 138 og nr. 182,
er produceret under forhold, hvor det generelle princip om retten til organisationsfrihed og retten til kollektive forhandlinger er sikret, jf. bl.a. ILO-konvention nr. 87, nr. 98 og nr. 135,
er produceret under forhold, hvor det generelle princip om retten til rimelig aflønning er overholdt, jf. bl.a. ILO-konvention nr. 26, og nr. 131,
er produceret under forhold, hvor det generelle princip om retten til rimelige arbejdstider er overholdt, jf. bl.a. ILO-konvention nr. 1 og nr. 30 og
er produceret under forhold, hvor det generelle princip om retten til et sikkert og sundt arbejdsmiljø er overholdt, jf. bl.a. ILO-konvention nr. 155.
[bookmark: _Toc177114270][bookmark: _Toc238121217]Politikker og due diligence
Leverandøren er forpligtet til i tråd med OECD’s retningslinjer at etablere og opretholde en due diligence-proces, der sikrer, at Leverandøren er i stand til at identificere, forebygge, begrænse og redegøre for, hvordan eksisterende og potentielle negative virkninger på mennesker håndteres. Leverandørens arbejde med due diligence skal i praksis indeholde følgende elementer:
Regelmæssige kortlægninger, der identificerer risici for potentielle og aktuelle negative indvirkninger.
Integration af kortlægningernes resultater i form af konkret handling, der forebygger og afbøder identificerede negative indvirkninger, som Leverandøren forårsager eller bidrager til.
Følge op på om de foranstaltninger, man har taget, efterleves og har den ønskede effekt.
Redegørelse, f.eks. gennem ekstern kommunikation via Leverandørens hjemmeside, personlige møder, online dialoger eller formel rapportering, for hvordan Leverandøren gennem disse handlinger forebygger og håndterer identificerede negative indvirkninger.
Processen for due diligence skal dække potentielle og aktuelle negative indvirkninger, som Leverandøren forårsager eller bidrager til gennem egne aktiviteter samt negative indvirkninger, som Leverandøren er forbundet til gennem forretningsrelationer, f.eks. i deres leverandørkæde, såfremt forholdene er relateret til kontraktgenstanden. Hvis Leverandøren forårsager eller bidrager til negative indvirkninger gennem sine forretningsrelationer, skal Leverandøren bruge sin påvirkningskraft og arbejde henimod, at indvirkningerne ophører og ikke gentager sig.
[bookmark: _Toc177114271][bookmark: _Toc238121218]Genoprejsning
Hvis Leverandøren opdager eller bliver informeret om, at denne forårsager eller bidrager til en aktuel negativ indvirkning på menneskerettighederne inklusive arbejdstagerrettighederne eller anti-korruptionsprincipperne, skal Leverandøren sikre, at de personer eller grupper, der udsættes for negative indvirkninger, får adgang til genoprejsning og hvor relevant informere myndighederne herom.
[bookmark: _Toc177114272][bookmark: _Toc238121219]Kontraktopfølgning og dokumentation
Såfremt Kunden ønsker det, er Leverandøren fra datoen for kontraktindgåelse og herefter én gang årligt i hele kontraktperioden fra datoen for kontraktindgåelsen forpligtet til for sig selv og sine underleverandører at aflevere udfyldt selvevalueringsskema inden 4 uger. Kunden fremsender selvevalueringsskemaet til Leverandøren ved ønske om udfyldelse heraf. Hvis der sker ændringer i underleverandørforhold i kontraktperioden, skal der udfyldes et nyt selvevalueringsskema, der beskriver de nye forhold. Under særlige omstændigheder kan Kunden vælge at forlænge tidsfristen efter Leverandørens begrundede og skriftlige anmodning herom.
Kunden kan herudover til enhver tid bede Leverandøren om dokumentation for efterlevelse af kravene i Kontraktens pkt. 23.1. Kunden kan kræve dokumentation ved en eller flere af følgende tiltag, hvorefter Leverandøren skal:
Dokumentere vedtagne politikker og rutiner
Levere en oversigt over de produktionsenheder, hvor produkter og/eller komponenter og/eller råvarer udvalgt af Kunden er produceret
Udarbejde en skriftlig erklæring, der dokumenterer gennemført risikoanalyse, og rapporterer om opfølgning og håndtering af fund. Den skriftlige erklæring skal endvidere indeholde en beskrivelse af følgende:
konkrete handlinger eller tiltag, der er foretaget af Leverandøren med henblik på at overholde forpligtelserne, jf. OECD’s retningslinjer,
konkrete handlinger eller tiltag, der vil blive foretaget af Leverandøren med henblik på at overholde forpligtelserne, jf. OECD’s retningslinjer, og
hvordan Leverandøren vil føre tilsyn og følge op på disse handlinger
Deltage i opfølgningsmøde(r) med Kunden, og eventuelt andre relevante interessenter
Deltage i audit på Leverandørens hovedkontor og/eller i leverandørkæden i samarbejde med Kunden og/eller en af Kunden og Leverandøren i fællesskab udpeget tredjepartsauditør
Leverandøren er forpligtet til at levere dokumentationen hurtigst muligt og inden 4 uger fra Kundens anmodning. Under særlige omstændigheder kan tidsfristen forlænges af Kunden på Leverandørens begrundede, skriftlige anmodning. Kunden kan dele de udleverede oplysninger med de øvrige danske regioner og andre offentlige indkøbsorganisationer i Norge, Sverige, Finland og Island, såfremt disse andre offentlige indkøbsorganisationer også har en aftale med Leverandøren og/eller dens koncernforbundne selskaber.
Såfremt Leverandøren bliver opmærksom på at der foreligger en overtrædelse af OECD’s retningslinjer skal denne straks på eget initiativ kontakte Kunden og i den forbindelse af egen drift fremsende redegørelse og dokumentation som ovenfor anført.
Herudover gælder at Kunden og dens repræsentant kan komme på kontrolbesøg Leverandøren og/eller dennes underleverandører. Et kontrolbesøg kan både ske uanmeldt eller efter aftale med Leverandøren, som skal være samarbejdsvillig, og som skal give fuld adgang til arbejdsområder, arbejdstagere osv., hvor det er relevant.
[bookmark: _Toc177114273]Sanktioner
Ved manglende efterlevelse af vilkårene i nærværende pkt. 23.1, herunder eksempelvis såfremt der er mangler i dokumentationen, herunder løbende dokumentation i henhold til pkt. 23.1.4, gælder misligholdelsesbeføjelserne i Kontrakten med følgende tillæg og præcisering. Kunden kan:
Kræve udbedring: Leverandøren skal fremlægge en handlingsplan (Corrective Action Plan) for hvornår og hvordan bruddene vil blive rettet. Tiltagene skal være effektive set i forhold til bruddenes art og omfang. Handlingsplanen skal fremlægges inden for 4 uger fra den dato, hvor Kunden skriftligt anmoder om handlingsplanen. Ved væsentlige brud kan Kunden sætte en kortere frist. Kunden skal godkende handlingsplanen, og dokumentationen for iværksatte aktiviteter. Kunden kan eksempelvis:
Iværksætte midlertidig standsning af hele eller dele af leverancen når:
Leverandøren ikke opfylder kravet om at fremlægge handlingsplan, handlingsplanen ikke kan godkendes, eller handlingsplanen for forbedringstiltagene ikke bliver overholdt.
Kræve at Leverandøren skifter underleverandør: Ved væsentlige eller gentagende brud på pkt. 23.1 eller hvis handlingsplanen ikke bliver overholdt. Dette skal ske uden ekstraomkostninger for Kunden.
[bookmark: _Ref388254814][bookmark: _Toc436902547][bookmark: _Toc238121220]Konflikter og lovvalg
[bookmark: _Ref212972122]For Rammeaftalen gælder dansk ret med undtagelse af dansk rets international privatretlige regler. Uoverensstemmelser i forbindelse med Rammeaftalen søges afgjort ved forhandling mellem Parterne. Hvis Parterne er enige herom, kan der inddrages en uvildig mægler til løsning af uoverensstemmelsen. Udgiften til mægleren afholdes af Parterne i fællesskab.
[bookmark: _Ref212972161]Kan uoverensstemmelserne ikke afgøres ved forhandling eller mægling, er hver af Parterne berettiget til at kræve uoverensstemmelsen afgjort af domstolene ved Kundens værneting.
Nærværende punkt gælder også efter Rammeaftalens ophør uanset årsagen hertil.
[bookmark: _Ref434313640][bookmark: _Toc436902548][bookmark: _Toc238121221]Underskrifter

